Nordjyllands Politi var lørdag aften på jagt efter lommetyve i Jomfru Ane Gade under en målrettet aktion i samarbejde med Station City fra København. Og der gik ikke længe, før politiet fangede nogle af de iPhone-hungrende tyveknægte. Politiet var nemlig knap nok kommet til Gaden, før de fik øje på en mistænkelig bil. Her lykkedes det politiet at fange to lommetyve, som i længere tid har været eftersøgt i henholdsvis København og hos Midt- og Vestsjællands Politi. Begge blev anholdt med det samme, og den sidstnævnte havde indrejseforbud og skal nu fremstilles i grundlovsforhør med henblik på fængsling. Vagtchef ved Nordjyllands Politi, Jan Stagsted, betegner aktionen som en stor gevinst.

Referat:
Det lykkedes lørdag aften Nordjyllands Politi at fange flere eftersøgte personer i forbindelse med en målrettet aktion mod lommetyve.